Rikunarita-ORG/Wikinium huggingface dataset:
# Černigovo sritis

| Černigovo sritis *Чернігівська область* |
| --- |
|

|  |  |
| --- | --- |
|  |  |
|  |  |
|  |

 |
|  |
|  |
| **Valstybė** |  Ukraina |
| **Administracinis centras** | Černigovas |
| **Rajonų** | 22 |
| **Srities pavaldumo miestai** | 3 |
| **Rajono pavaldumo miestai** | 12 |
| **Įkūrimo data** | 1932 m. spalio 15 d. |
| **Gubernatorius** | Andrijus Prokopenko *Андрій Прокопенко* |
|  |
| **Gyventojų** (2007 m.) | 1 152 000 |
| **Plotas** | 31 865 km² |
| **Tankumas** (2007 m.) | 36 žm./km² |
|  |
| **Tel. kodas** | 46 |
|  |
| **Tinklalapis** | Oficiali svetainė |
|  **Vikiteka** | Černigovo sritisVikiteka |

**Černihivo sritis** arba **Černigovo sritis** (ukr. *Чернігівська область* arba *Чернігівщина*) – šiaurėje esanti Ukrainos sritis. Rytuose ribojasi su Sumų, pietuose su Poltavos, vakaruose su Kijevo sritimis, šiaurėje su Baltarusija ir Rusija. Administracinis centras – Černigovas.

## Geografija

Desnos upė
### Plotas

Srities plotas 31865 km², kas sudaro 5,28 % Ukrainos teritorijos.

### Vandens telkiniai

Per šią sritį teka daugiau nei 1200 upių kurių bendras ilgis apie 8500 km. Didžiausios jų – Dniepras, Desna.

### Klimatas

Klimatas vidutinių platumų; kontinentinis. Žiemos švelnios, vasaros šiltos. Vidutinė sausio temperatūra -7 °C, vasaros – 19 °C. Per metus iškrenta 550–660 mm kritulių.

## Administracinis suskirstymas

Srities pavaldumo miestai|  | Lietuviškai | Ukrainietiškai | Gyventojų skaičius |
| --- | --- | --- | --- |
|  | Černigovas | Чернігів | 295 500 |
|  | Nižynas | Ніжин | 76 600 |
|  | Prylukai | Прилуки | 61 600 |

## Gyventojai

Sednevo miestelio cerkvė
2001 m. srityje gyveno 1 245 300 gyventojų ir tai sudarė beveik 2,49 % visų Ukrainos gyventojų. Tarp jų:

* miesto gyventojų – 58,4 %
* kaimo gyventojų − 41,5 %

Pagal tautybę gyventojai pasiskirsto:

* ukrainiečiai – 93,5 %
* rusai – 5 %
* kiti (baltarusiai, žydai) – 1,5 %

Srities vidutinis gyventojų tankumas – 39 žm./km².

## Susisiekimas

Automobilių keliai srityje:|  | Maršrutas | Didesni miestai srityje | Ukrainietiška numeracija | Tarptautinė numeracija | Statusas |
| --- | --- | --- | --- | --- | --- |
|  |  Sankt Peterburgas –  Merzifonas | Černigovas | M01 | E95 | Tarptautinis |
|  |  Kijevas –  Maskva | Koptai, Borzna, Baturynas | M01 M02 | E101 | Tarptautinis |
|  |  Kijevas – - skp\* „Junakivka“ | Prylukai | H07 | - | Nacionalinis |

## Ekonomika

### Ekonomikos rodikliai

| N | rodiklis | vienetai | 2006 |
| --- | --- | --- | --- |
| 1 | Prekių eksportas | mln. JAV dolerių | 313,2 |
| 2 | Tarp visų Ukrainos sričių | % | 0,8 |
| 3 | Prekių importas | mln. JAV dolerių | 260,3 |
| 4 | Tarp visų Ukrainos sričių | % | 0,6 |
| 5 | Eksporto-importo saldo | mln. JAV dolerių | 52,9 |
| 6 | Kapitalinės investicijos | mln. grivinų | 2046,9 |
| 7 | Vidutinis atlyginimas | Grivinų (2007-01-01) | 820 |
| 8 | Vidutinis atlyginimas | JAV dolerių (2007-01-01) | 162,4 |

## Nuorodos

* Oficiali srities svetainė (ukr. k.) Archyvuota kopija 2016-01-09 iš Wayback Machine projekto. == Šaltiniai ==

Archyvuota kopija 2016-01-09 iš Wayback Machine projekto.
# Geodezija

**Geodezija** (gr. geodaisia kilęs iš žodžių *geo* 'žemė + *daio* 'daliju') – mokslas, tiriantis Žemės formą, dydį ir gravitacijos lauką bei vietovės matavimus, susijusius su Žemės paviršiaus planų ir žemėlapių sudarymu. Jis reikalingas tiek žemės formai ir didumui nustatyti, tiek planams ir žemėlapiams sudaryti. Remiantis geodeziniais matavimais, nustatoma žemės paviršiaus taškų tarpusavio padėtis.

Geodezinis pagrindas reikalingas darant topografines nuotraukas ir kitus žemės matavimo darbus, atliekant visos šalies kartografavimą, vykdant statybos darbus, geodinaminius tyrimus, valstybės sienos žymėjimą ir daug kitų darbų, kuriuose tenka nustatyti taškų padėtį, t. y. jų koordinates. Šis mokslas suteikia galimybę atlikti reikiamo tikslumo geodezinius darbus pagal vieningą koordinačių sistemą.

## Istorija

Egipte 4000 m. pr. m. e. geodeziniais matavimais buvo atnaujinamos Nilo potvynių sunaikintos sklypų ribos. Lietuvoje geodezijos darbai pradėti XVI a. per Valakų reformą (buvo matuojamos dvarų žemės, sudaromi 1521 ir 1526 m. Lietuvos ir Lenkijos žemėlapiai). 1790–1800 m. sudaryti Kauno, Vilniaus ir Gardino geodeziniai planai. Juos sudarant dalyvavo ir Laurynas Stuoka – Gucevičius. 1924 m. Lietuva įėjo į Baltijos šalių geodezinę komisiją, buvo atlikta Lietuvos trianguliacija, sudaryti topografiniai žemėlapiai.

## Matavimai

Be geodezijos mokslo nėra įmanomi jokie geodeziniai matavimai. Žemės geodeziniai (kitaip kadastriniai) matavimai – tai tikslus suformuotų žemės plotų nustatymas, plano ir kitų duomenų, reikalingų įrašyti į kadastro duomenų bazę, parengimas, tikslus žemės sklypo ribų posukio taškų koordinavimas (LKS94 valstybinėje koordinačių sistemoje). Žemės geodeziniai (kadastriniai) matavimai atliekami, kai yra žemė padalijama, atidalijama, sujungiama ir (ar) atliekama jos amalgamacija. Taip pat parduodant, išnuomojant ar suteikiant panaudai kitos paskirties valstybinės žemės sklypus, kurių ribų posūkio taškų ir riboženklių koordinatės nenustatytos valstybinėje geodezinių koordinačių sistemoje. Geodeziniai matavimai atliekami naudojant moderniausią šiuolaikinę geodezinių matavimų techniką. Naujausius GPS imtuvus, teodolitus bei lazerinius tacheometrus.

## Šaltiniai

* Kazakevičius A. ir kt. (1979) Taikomoji geodezija. Vilnius.: Mokslas.
* Variakojis P. Geodezija. – Vilnius, 1984.
* Tamutis Z., Tulevičius V., Žalnierukas A. Geodezija. – Vilnius, 1992.
# Geodezinė kreivė

**Geodezinė kreivė** – tiesiausia linija jungianti du erdvės taškus. Bendrosiose Rymano erdvėse geodezinės kreivės sąvoką galima apibrėžti keliais būdais:

1. kaip nulinio kreivio liniją;
2. ekstremalaus ilgio kreivę;
3. kreivę, kurios kryptimi nešamas liečiamasis vektorius išlieka pats sau lygiagretus.

## Trimatėje Dekarto erdvėje

Trimatėje Dekarto erdvėje atstumo diferencialas (ds) yra nusakomas:

 WIKINIUM\_MATH\_PH\_0
kur ( WIKINIUM\_MATH\_PH\_2 ) yra trijų matmenų diferencialai. Specialioje reliatyvumo teorijoje dar yra pridedamas ketvirtasis matmuo ir tuomet diferencialinis atstumas įgauna tokį pavidalą:

 WIKINIUM\_MATH\_PH\_4
Šioje išraiškoje išmetus WIKINIUM\_MATH\_PH\_6 matmenį grafikas atrodo taip:

Išraiška kūgiams: WIKINIUM\_MATH\_PH\_8 Perrašius ją taip: WIKINIUM\_MATH\_PH\_10 galime pastebėti, kad tai yra apskritiminė išraiška, kur nuline dimensija yra ketvirtoji dimensija. Paprastai astronomijoje tuo naudojantis yra nusakomi atstumai.

## Metrinėje erdvėje

Geodezinė kreivė γ: *I* → *M* iš intervalo *I* iki metrinės erdvės *M*, kur *v* ≥ 0 yra konstanta bet kokiam *t* ∈ *I*:

 WIKINIUM\_MATH\_PH\_12
Jeigu bet koks *t*1, *t*2 ∈*I* šią išraišką galime laikyti geodezine kreive metrinėje erdvėje. Tačiau metrinėje erdvėje gali egzistuoti tik konstantinės kreivės.

## Rymano erdvėje

Apibendrintoje Rymano geometrijoje (erdvėje), kaip ir standartinėje metrinėje erdvėje geodezinė linija irgi yra trumpiausias atstumas jungiantis du erdvės taškus:

 WIKINIUM\_MATH\_PH\_14
čia WIKINIUM\_MATH\_PH\_16 yra vektorius priklausantis nuo WIKINIUM\_MATH\_PH\_18 . Žinoma, kad geodezinė kreivė yra autolygiagreti kreivė t. y. lygiagreti savajam tangentiniam vektoriui, todėl:

 WIKINIUM\_MATH\_PH\_20
∇ - čia yra Levi-Čivita sąryšis erdvėje *M*. Tuo remiantis, lokalinėmis koordinatėmis galima užrašyti geodezinę išraišką:

 WIKINIUM\_MATH\_PH\_22
kur WIKINIUM\_MATH\_PH\_24 yra γ (*t*) kreivės koordinatės, o WIKINIUM\_MATH\_PH\_26 - Kristofelio simboliai. Ši formulė yra tik paprasčiausia diferencialinė išraiška koordinatėms. Ji turi sprendinį žinant jos pradinę padėtį ir pradinį greitį. Geodezinė kreivė, kaip ekstremali kreivė gali būti užrašyta veikimo funkcionalui:

 WIKINIUM\_MATH\_PH\_28
šiam veiksmui geodezinė išraiška gaunama kaip Eulerio-Langražo judesio išraiška.

Jei kiekvieną geodezinę kreivę galima neribotai pratęsti, tai tokia Rymano erdvės savybė vadinama *geodeziniu pilnumu*.

## Geodezinės linijos kreivumas

Iš tikrųjų geodezinės linijos yra nulinio kreivumo linijos ir yra vadinamos tiesiausiomis linijomis. Jeigu du taškus sujungsime skirtingomis kreivėmis, tai gausime skirtingas diferencialinių lygčių sistemas, kurias išsprendę, turėsime skirtingus sprendinius. Tai reiškia, kad vektoriaus lygiagretaus nešimo iš vieno taško į kitą rezultatas priklauso nuo to, kokia kreive vektorius yra pernešamas. Todėl vektorių lygiagrečiai perkėlę net ir uždaru kontūru, galime gauti jau kitą vektorių.

## Šaltiniai
# Geoidas

**Geoidas** (iš *geo...* ir sen. gr. eidos – 'pavidalas') – figūra, kurią sudarytų Pasaulinio vandenyno ir su juo susisiekiančių jūrų paviršius, jei būtų tam tikro vidutinio vandens lygio, tykus, nedrumsčiamas potvynių, bangų, srovių, atmosferos slėgio netolygumų. Pratęstas ir per žemynus, šis menamas lygis sudaro geometriškai netaisyklingą apskritimą geoidą, kurio paviršius Žemės gravitacijos jėgos linkmei statmenas visuose taškuose. Mechaniniu požiūriu geoidas yra svorio lygio paviršius, jį lemia masių pasiskirstymas Žemės viduje.

Geodeziniai Žemės paviršiaus matavimai turi remtis preciziniais matematiniais duomenimis, tačiau geoido atveju tai neįmanoma, todėl skaičiavimams imamas Žemės sukimosi elipsoidas, su kuriuo geoidas sutaptų, jei Žemės vidaus masių išsidėstymas būtų tolygus. Geoido forma sudėtinga, tad matematiškai neapibrėžiamas.

Prasidėjusi kosminių skrydžių era sudarė sąlygas dar tiksliau nustatyti Žemės formą.

Žemės figūrai apibūdinti terminą „geoidas“ į vartoseną įvedė vokiečių matematikas Johann Benedict Listing 1872 m.

## Išnašos